Projekto įgyvendinimo plano

3 priedas

**(Informacijos apie projektui taikomus aplinkosaugos reikalavimus forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareiškėjo pavadinimas)

**INFORMACIJA APIE PROJEKTUI TAIKOMUS APLINKOSAUGOS REIKALAVIMUS**

\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_

(sudarymo vieta)

**Lentelė.** Informacija apie pavienio ar jungtinio projekto (toliau – projektas) poveikio aplinkai vertinimą (toliau – PAV) ir projekto poveikį Europos Sąjungos saugomų teritorijų tinklui „Natura 2000“ (toliau – „Natura 2000“).

|  |  |  |
| --- | --- | --- |
| **Klausimas** | **Paaiškinimai** | **Reikalingi pateikti dokumentai** |
|  1. Ar įgyvendinant projektą planuojama ūkinė veikla įrašyta į Lietuvos Respublikos poveikio aplinkai vertinimo įstatymo (toliau – PAV įstatymas) 1 priedą? | PAV įstatymo 1 priede pateikiamas planuojamos ūkinės veiklos, kurios poveikis aplinkai privalo būti vertinamas, rūšių sąrašas. | 1. Atsakingos institucijos sprendimas dėl planuojamos ūkinės veiklos galimybių.  2. PAV ataskaita.  3. Kita PAV atlikimo dokumentacija, jei ją buvo reikalaujama pateikti Projektų finansavimo sąlygų apraše (toliau – Aprašas). |
|  2. Ar įgyvendinant projektą planuojama ūkinė veikla įrašyta į PAV įstatymo 2 priedą? | PAV įstatymo 2 priede pateikiamas planuojamos ūkinės veiklos, kuriai turi būti taikoma atranka dėl PAV, rūšių sąrašas. | 1. Atsakingos institucijos atrankos išvada, kurioje nustatyta, ar privalomas PAV.  2. Atsakingos institucijos sprendimas dėl planuojamos ūkinės veiklos galimybių ir PAV ataskaita *(jei atrankos dėl PAV išvadoje nustatyta, kad PAV privalomas).*  3. Kita PAV atlikimo dokumentacija, jei ją buvo reikalaujama pateikti Apraše. |
|  3. Ar projektui taikomą atranką dėl PAV reikia atlikti dėl kitų priežasčių? | Šis punktas žymimas, kai įgyvendinant projektą planuojama ūkinė veikla neįrašyta į PAV įstatymo 1 ir 2 prieduose nurodytus sąrašus, tačiau, vadovaujantis PAV įstatymo 3 straipsnio 3 dalimi, atranką dėl PAV reikia atlikti dėl kitų priežasčių.  *Pavyzdžiui, PAV proceso dalyviai (visuomenė, valstybės, savivaldybių ir kitos institucijos) pareikalavo ir atsakinga institucija, atsižvelgdama į planuojamos ūkinės veiklos mastą, pobūdį ar vietos ypatumus, nusprendė, kad atranka dėl PAV reikalinga.* | 1. Atsakingos institucijos atrankos išvada, kurioje nustatyta, ar privalomas PAV.  2. Atsakingos institucijos sprendimas dėl planuojamos ūkinės veiklos galimybių ir PAV ataskaita *(jei atrankos dėl PAV išvadoje nustatyta, kad PAV privalomas).*  3. Kita PAV atlikimo dokumentacija, jei ją buvo reikalaujama pateikti Apraše. |
|  4. Ar įgyvendinant projektą planuojama ūkinė veikla susijusi su „Natura 2000“ teritorijomis? | Šis punktas žymimas, kai projektas bus įgyvendinamas „Natura 2000“ teritorijoje arba „Natura 2000“ teritorijos artimoje aplinkoje.  Jeigu projektų veiklos gali daryti poveikį „Natura 2000“ teritorijoms, privaloma atlikti projektų poveikio reikšmingumo nustatymo procedūras ir, jei taikoma, pateikti už šių procedūrų atlikimą atsakingos institucijos išvadą. Vadovaujantis PAV įstatymo 3 straipsnio 1 dalies 3 punktu, PAV turi būti atliekamas, jeigu projekto planuojamos ūkinės veiklos vykdymas gali daryti poveikį „Natura 2000“ teritorijoms ir kai saugomų teritorijų institucija, nurodyta Lietuvos Respublikos saugomų teritorijų įstatyme, Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos apraše, patvirtintame Lietuvos Respublikos aplinkos ministro 2006 m. gegužės 22 d. įsakymu Nr. D1-255 „Dėl Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo patvirtinimo“, nustatyta tvarka nustato, kad šis poveikis gali būti reikšmingas. | 1. Saugomų teritorijų institucijos, nurodytos Saugomų teritorijų įstatyme, išvada, kuria nustatytas planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumas *(jei taikoma)*.  2. Atsakingos institucijos atrankos išvada, kurioje nustatyta, ar privalomas PAV *(jei taikoma atrankos dėl PAV procedūra)*.  3. Atsakingos institucijos sprendimas dėl planuojamos ūkinės veiklos galimybių ir PAV ataskaita *(jei PAV privalomas)*.  4. Kita PAV atlikimo dokumentacija, jei ją buvo reikalaujama pateikti Apraše. |

**Pastabos:**

1. Šis projekto įgyvendinimo plano priedas teikiamas, kai:

1.1. pagal projektą planuojama ūkinė veikla(pagal PAV įstatymo 2 straipsnio 4 dalį – numatoma ūkinė veikla, apimanti statybą, statinių rekonstravimą, gamybą, technologinės įrangos ir gamybos proceso diegimą, modernizavimą ar keitimą, gamybos būdo, produkcijos kiekio ar rūšies keitimą, žemės gelmių išteklių gavybą ir ertmių naudojimą, kitų gamtos išteklių naudojimą, numatomą žemėtvarkos, miškotvarkos, vandentvarkos projektų veiklą ir kitą galinčią daryti poveikį aplinkai ūkinę veiklą) gali turėti poveikį aplinkai ir ji patenka į PAV įstatymo taikymo sritį ir (arba)

1.2. įgyvendinant projektą planuojama ūkinė veikla susijusi su „Natura 2000“ teritorijomis, ir

1.3. tai nustatyta ministerijos ar pažangos priemonės koordinatoriaus (jeigu koordinatorius yra paskirtas), kurie pagal kompetenciją atsakingi už bendrai finansuojamus iš Europos Sąjungos fondų lėšų ūkio sektorius, patvirtintame Apraše.

2. Aplinkosaugos reikalavimai projektui netaikomi ir šio priedo pateikti nereikia, kai:

2.1. projektas bendrai finansuojamas iš „Europos socialinio fondo +“ lėšų arba

2.2. projektas ar projekto veiklos neatitinka nė vienos iš šio priedo pastabų 1 punkte išvardytų sąlygų.

3. Lentelėje pateikiama informacija apie PAV ir (arba) „Natura 2000“ teritorijų reikšmingumo nustatymo procedūras, kurios taikomos įgyvendinant projektą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(pareiškėjo vadovo ar jo įgalioto asmens (parašas) (vardas ir pavardė)

pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_